ঈদে 'এক্সট্রা বিনোদন' পেতে মাদকাসক্ত যুবকদের আনাগোনা বেড়েছে কুমিল্লার ভারতীয় সীমান্তে। সেই সঙ্গে তৎপরতা বেড়েছে মাদক ব্যবসায়ী ও চোরাকারবারিদের- কিছুদিন আগেও যারা ছিলেন আত্মগোপনে। ঈদের দিন সকাল থেকেই কুমিল্লা নগরী ও এর আশপাশের উপজেলা এবং ঢাকাসহ পার্শ্ববর্তী বিভিন্ন জেলা থেকে মোটরবাইকে চড়ে যুবকরা আসছে দল বেঁধে। পর্যাপ্ত মাদক সেবন শেষে কেউ কেউ সীমান্তেই শুরু করে উন্মত্ত আচরণ। আবার অনেকে সঙ্গে করেও নিয়ে যাচ্ছে ফেনসিডিল-ইয়াবাসহ বিভিন্ন মাদকদ্রব্য।